Қырғыз елшілігі: Аттакуровтың өзі Ресей азаматы
"Қырғыз елшілігі: Аттакуровтың өзі Ресей азаматы" | "https://abai.kz/post/120618"
TITLE: Қырғыз елшілігі: Аттакуровтың өзі Ресей азаматы
URL: https://abai.kz/post/120618
META: "Қырғыз елшілігі: Аттакуровтың өзі Ресей азаматы" | "https://abai.kz/post/120618"
DATE: 16.09.2020
AUTHOR(s): Abai.kz
TOTAL WORDS: 131
TEXT: 14 қыркүйек күні Ресейдегі қырғыз азаматы Райымкул Аттокуров «Pravda.ru» сайтына сұхбат беріп, «Қырғызстан Ресей құрамына кіруі мүмкін», деп мәлімдеген еді. Ол туралы Abai.kz ақпараттық порталында егжей-тегжейлі жаздық. Ал, күні кеше экс-елшінің бұл мәлімдемесіне қатысты Қырғызстанның Ресейдегі елшілігі жауап беріпті. Елшіліктің хабарлауынша, мұндай мәлімдемеге ешқандай негіз жоқ, ал Аттакуров болса Ресей азаматтығын алған, ол жеке пікірін айта алады. «Қырғызстан - тәуелсіз, зайырлы мемлекет, халықаралық құқық субъектісі және халықаралық қатынастардың тең құқылы қатысушысы. Бұған қоса, Конституцияда орыс тілі мемлекеттік емес, ресми тіл екені айтылған. Қырғызстан басшылығы тәуелсіздікті, мемлекет аумағының тұтастығын сақтауды және ұлт мүддесін қорғауды көздейді»,- делінген елшілік мәлімдемесінде. Естеріңізге сала кетейік, Аттокуров орыс басылымына берген сұхбатында: «Қазір көп қырғыздың басында Ресейдің құрамындағы республикалардың бірі болу туралы ой пайда болды», деген болатын. Ал, әлеуметтік желі қолданушыларды бұрынғы елшінің мұндай мәлімдемесін сынға алған. Abai.kz
